譚權輝為楊受成舞會擔任司儀 仲透露旗下藝人個個首飾過千萬
《中年好聲音2》另外一位選手譚權輝(Adam)喺宴會界一向都非常出名,最近獲邀參與楊受成博士創會南九龍獅子會慈善餐舞會並擔任司儀,期間訪問英皇娛樂旗下多位歌手包括:泳兒、洪助昇、黎展峯、沈震軒、黃明德、艾妮等。
Adam更加透露老闆楊受成先生很重視宴會演出,除咗出動英皇娛樂嘅歌手,英皇珠寶亦為每一位表演歌手提供價值連城嘅珠寶,過千萬嘅首飾果然份量十足,秒殺咗唔少菲林。
Adam 表示每年二三月喺宴會界一向都係旺季,除咗新年宴會,婚宴,更加多的是商業周年晚會及春茗,今年這兩個月累積咗29場演出,更話:「通常我公司Stage Art 每年會有100至120個演出。」